David Popovici a doborât încă un record mondial la natație. La doar 16 ani, sportivul român este comparat cu cel mai valoros sprinter din istorie.
Sportivul român David Popovici are o evoluţie exemplară la Campionatul European de nataţie rezervat juniorilor, care se desfăşoară la Roma. Înotătorul de 16 ani a bătut recordul în proba de 100 metri acum câteva zile, iar vineri a mai stabilit un record în proba de 200 metri. David Popovici a fost comparat de italieni cu rusul Alexander Popov, cel mai valoros sprinter din istorie.
David Popovici a doborât recordul în semifinala probei, prilej cu care s-a calificat şi în finală.După ce a corectat de două ori în decurs de câteva zile recordul mondial la 100 m liber, sportivul pregătit de către antrenorul Adrian Rădulescu a fost înregistrat în semifinalele probei de 200 m liber cu timpul de 1 min 45 sec 26/100.Vechea performanţă mondială îi aparţinea sud-coreeanului Sunwoo Hwang (1 min 45 sec 92/100) şi fusese stabilită pe 19 noiembrie 2020, la Gimcheon (Coreea de Sud).Popovici, calificat la Jocurile Olimpice de la Tokyo, fusese cronometrat în serii cu al treilea timp, 1 min 50 sec 01/100. Mihai Gergely a fost al 23-lea (1:53.18), iar Ştefan Cozma al 29-lea (1:54.14).Finala de la 200 m liber este programată sâmbătă 10 iulie, de la ora 20:19.La 200 m bras, Mihai Iacob a fost înregistrat în serii cu al 12-lea timp (2:18.47), la fel şi în semifinale (2:17.33), ratând prezenţa în finală.Ioana Marin a fost cronometrată cu timpul de 30 de sec 86/100, terminând pe 30 calificările la 50 m spate feminin.România are deja două medalii la Europenele de juniori de la Roma, aurul obţinut de Popovici la 100 m liber şi argintul ştafetei masculine de 4×100 m liber (David Popovici, Mihai Gergely, Ştefan Cozma şi Patrick Dinu).România este reprezentată de 11 sportivi la Europenele de juniori de la Roma.Pentru performanţele atinse, italienii de la publicaţia "La Gazzetta dello Sport" l-au comparat pe Popovici cu Popov, rusul socotit cel mai mare sprinter din istorie.